CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/34279)
  + [Valencià](/va/acuerdo/34695)






Selector de idioma

Leer

* [Español](/es/acuerdo/34508)
* [Valencià](/va/acuerdo/34265)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=====================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT

Data d'aprovació
:   13/01/2023

Data de publicació
:   17/01/2023

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/34132)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/34042)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/34196)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT&url=https://www.boua.ua.es/va/acuerdo/34851)

**Títol:** CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** divendres, 13 de gener de 2023

CONVOCATÒRIA DE CONCESSIÓ DE PERÍODES SABÀTICS PER A PROFESSORAT DE LA UNIVERSITAT D'ALACANT

Convocatòria per al Curs Acadèmic 2023-2024

D'acord amb les finalitats que la Universitat d'Alacant té encomandes en l'article segon dels Estatuts i amb el contingut de l'article 159.2, com també amb la normativa aprovada pel Consell de Govern del 20 de desembre de 2002, modificada en el Consell de Govern de 30 de gener de 2013, es convoquen períodes sabàtics en els termes següents.

1. Objecte.

Contribuir a millorar la qualitat docent i investigadora a través dels oportuns intercanvis d'idees i mètodes entre el professorat tant en l'àmbit nacional com internacional.

Aquestes llicències, per les quals el professorat d'aquesta Universitat quedarà exempt de docència per tal que puga dedicar-se a la investigació o a altres estudis complementaris, es justifiquen en la necessitat d'adaptació dels programes d'investigació a les noves exigències que demana la nostra societat, la conveniència d'introduir el professorat en el coneixement dels mètodes docents i investigadors seguits en altres àmbits, molt especialment en els països del nostre entorn, i també d'incorporar-lo a les noves tecnologies aplicables en el marc universitari.

2. Requisits de participació.

Per a participar en aquesta convocatòria s'haurà d'acreditar que es reuneixen aquests requisits en el moment que finalitze el termini de presentació de sol·licituds:

a) Haver impartit docència en la Universitat d'Alacant durant més de sis anys amb dedicació a temps complet.

b) No haver obtingut, en els cinc anys anteriors, permisos o llicències d'estudis o períodes sabàtics que sumen en conjunt un any o més.

c) No haver sigut sancionat o sancionada disciplinàriament.

d) Tenir l'acceptació prèvia del centre en el qual es pretén dur a terme la tasca investigadora o d'estudis.

3. Característiques i condicions.

El nombre de períodes sabàtics concedits, i també la seua quantia dependrà de les disponibilitats pressupostàries i seran adjudicats per concurs. Els períodes sabàtics es concediran per un mínim de 6 mesos i un màxim d'un any i amb una dotació econòmica que dependrà de les disponibilitats pressupostàries, de la memòria d'activitats presentada, de la puntuació obtinguda en el barem especificat en l'article 4.1 i de les despeses justificades.

Durant el temps de vigència del període sabàtic, el professorat tindrà dret a percebre el 100% de les retribucions totals. Així mateix, conservarà tots els drets administratius derivats de la seua situació de servei actiu, llevat dels derivats de l'exercici de responsabilitats en òrgans de govern unipersonals.

Una vegada acabada la llicència i en el termini de tres mesos, el professor o la professora elaborarà una memòria de les activitats dutes a terme, memòria que presentarà en el Vicerectorat d'Ordenació Acadèmica i Professorat.

4. Documentació i formalització de les sol·licituds.

Les sol·licituds es dirigiran al rector o a la rectora acompanyades de la documentació justificativa dels requisits assenyalats en el punt 2, i d'un informe del departament sobre la suplència del professor o de la professora durant el període de concessió de la llicència.

Impresos:

Document 1: Sol·licitud amb el vistiplau del departament i del Degà/Director del Centre (apartats: 1: Dades de la persona sol·licitant, 2: Dades del centre on es pretén realitzar la labor investigadora o d'estudis, 3: Objectius de la llicència, 4: "Sabàtics" concedits i gaudits, 5: Informe del Departament).

Document 2: Certificat que acredite tenir la condició de professor o professora de la Universitat d'Alacant amb 6 anys d'antiguitat a la publicació de la convocatòria. (A través d'UACloud, eAdministración, Tràmits, Laborals, Full de serveis).

Document 3: Admissió en el centre en el qual es pretén dur a terme la tasca investigadora o d'estudis.

Els impresos de sol·licitud es trobaran a la disposició de les persones interessades en la pàgina web del Vicerectorat d'Ordenació Acadèmica i Professorat: <https://web.ua.es/va/vr-oacademica/>

Les sol·licituds seran presentades a través d'UACloud, eAdministración, Tràmits, Generals, Instància Genèrica (dirigides al Vicerectorat d'Ordenació Acadèmica i Professorat), en l'oficina principal del Registre General de la Universitat o en les oficines auxiliars, situades en les secretaries de centre i en la seu d'Alacant, o bé, per qualsevol de les formes previstes en l'art. 16 de la Llei 39/2015, de 1 d'octubre, del procediment administratiu comú de les Administracions Públiques.

Termini de presentació de sol·licituds: el termini de presentació de sol·licituds finalitzarà el 17 de febrer de 2023.

Informació: Vicerectorat d'Ordenació Acadèmica i Professorat. Telèfon: 555071476. ux.lngbyzeqsu@lw.vq

5. Avaluació i resolució.

El rector o la rectora resoldrà la convocatòria a proposta de la Comissió d'Ordenació Acadèmica i Professorat.

La Comissió prendrà la decisió tenint en compte aquest barem:

-       Fins a 3 punts per anys de servei a temps complet en la Universitat d'Alacant. La prestació de serveis a temps parcial es comptabilitzarà com a fraccions d'any, segons el tipus de dedicació.

-       Fins a 2 punts per l'exercici de llocs de gestió, depenent  del temps d'exercici del càrrec i el percentatge de reducció de la capacitat docent que hi tinga adscrita.

-       Fins a 3 punts depenent de l'activitat investigadora, contrastable, duta a terme per la persona interessada. A aquest efecte s'avaluarà la versió disponible en el Campus Virtual del currículum del sol·licitant. Així mateix, es podrà sol·licitar informe a les agències nacionals o autonòmiques encarregades d'avaluar la investigació.

-       Fins a 2 punts pel programa d'activitats de la persona sol·licitant, tenint en compte l'adequació a les necessitats docents i investigadores, presents i futures, del departament, i també la qualitat i idoneïtat per a ser desenvolupat en el centre receptor.

Amb la finalitat d'assignar els recursos disponibles, es tindrà en compte la previsió de despeses per desplaçament i allotjament.

El rector o la rectora, vicerectors o vicerectores, secretari general o secretària general, degans o deganes i directors o directores de centre podran beneficiar-se d'un període sabàtic de 6 mesos per cada dos anys de mandat, amb un màxim d'un any. Aquests períodes sabàtics s'hauran de dur a terme en el termini de 2 anys des que cessa el càrrec. En cas de beneficiar-se d'aquests sabàtics, aquests càrrecs no computaran com a temps dedicat a les tasques de gestió per a altres sol·licituds de períodes sabàtics.

L'ocultació de dades, l'alteració o qualsevol manipulació de la informació sol·licitada serà causa de desestimació de la sol·licitud.

Termini de resolució: aquesta convocatòria es resoldrà durant el mes de maig de 2023.

6. Obligacions de les persones beneficiàries.

Complir el pla de treball previst en la sol·licitud.

Presentació en el Vicerectorat d'Ordenació Acadèmica i Professorat d'aquests documents justificatius:

-       Memòria de les activitats dutes a terme que es presentarà en el termini de tres mesos, una vegada acabada la llicència.

-       Justificació de les despeses de desplaçament mitjançant bitllets originals o, si escau, justificant de l'ús de vehicle particular.

-       Justificació de les despeses d'estada mitjançant factures originals de la despesa realitzada.

-       Certificat d'assistència, estès pel centre en el qual es duu a terme l'activitat o els estudis.

L'acceptació de la llicència per la persona beneficiària implica l'acceptació de les normes fixades en la convocatòria i el compliment dels requisits que s'hi estableixen.

La renúncia a l'ajuda econòmica vinculada al període sabàtic motivada per la seua incompatibilitat amb altres ajudes, no implicarà el no-reconeixement del període sabàtic.

L'incompliment per les persones perceptores de les obligacions enunciades implicarà, mentre no es resolga, la inhabilitació per a la percepció d'una altra llicència, sens perjudici de l'obligació de la devolució pertinent.

Si en el temps transcorregut entre la concessió del permís i la incorporació al centre de destinació es modifica el període de benefici de la llicència i el centre receptor, la nova informació s'ha de remetre al Vicerectorat d'Ordenació Acadèmica i Professorat, amb el vistiplau del departament i, si escau, l'informe d'admissió en el nou centre.

7. Forma de pagament.

Abans de començar la llicència es percebrà el 50% de l'ajuda concedida.

La liquidació definitiva de l'ajuda, se li abonarà una vegada finalitzat el període sabàtic, prèvia presentació de la memòria de les activitats realitzades i els justificants de despeses d'allotjament i desplaçament en el Vicerectorat d'Ordenació Acadèmica i Professorat.

La justificació de despeses per una quantia inferior a l'ajuda concedida comportarà la reducció d'aquesta ajuda a un valor màxim equivalent a les despeses justificades, encara que això implique la devolució del total o d'una part de la quantitat rebuda inicialment. En cap cas l'ajuda podrà ser superior a la quantia econòmica concedida en la resolució de la convocatòria.

8. Marc legal i pressupostari.

La dotació màxima per a aquesta convocatòria és de 30.000 € i es troba consignada en el Capítol 2, Centre de Despesa: 10202E0001. L'execució d'aquesta dotació està supeditada a la disponibilitat de liquiditat de la Universitat d'Alacant.

La subvenció assignada a cada ajuda s'ajustarà en els seus principis al que es disposa en la Llei 38/2003, de 17 de novembre, General de Subvencions, a les regulacions, requisits i termes establits per les normes de funcionament intern de la UA i al que aquesta convocatòria estableix.

9. Recursos

Contra la convocatòria, les bases i els actes administratius que se'n deriven, que esgoten la via administrativa, pot interposar-se recurs contenciós administratiu davant el jutjat contenciós administratiu d'Alacant que resulte competent, en el termini de dos mesos comptador a partir de l'endemà de la publicació, de conformitat amb el que s'estableix en l'article 114 de la Llei 39/2015, d'1 d'octubre, del procediment administratiu comú de les administracions públiques, l'article 6.4 de la Llei orgànica 6/2001, de 21 de desembre, d'Universitats i l'article 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant la rectora, de conformitat amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirectament el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà ser al·legada per les persones interessades per a la consideració en la resolució que pose fi al procediment.

Alacant, 13 de gener de 2023

La Rectora

(P.D.F. Res. Rectoral 22/12/2020)

El Vicerector d'Ordenació Acadèmica i Professorat

Luis Alfonso Martínez Giner





[Carretera Sant Vicent del Raspeig s/n  
03983 Sant Vicent del Raspeig - Alacant  
 Tel. 56 442 4434 - Fax 77 162 1942](https://www.google.es/maps/@13.169499,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12119&trk=tyah&trkInfo=tarId%0R0883149783297%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)